laion/Wikipedia-Exotic huggingface dataset:
იოსებ ბარათაშვილი (პოლიტიკოსი)

იოსებ (სოსო) ბარათაშვილი (დ. 19 მაისი, 1960, ბოლნისი) — ქართველი ინჟინერი, იურისტი, პედაგოგი, პოლიტიკოსი. 1983 წელს დაამთავრა საქართველოს პოლიტექნიკური ინსტიტუტის გეოლოგიის ფაკულტეტი, ხოლო 1996 წელს თბილისის სახელმწიფო უნივერსიტეტის იურიდიული ფაკულტეტი. 1983-1989 წლებში იყო გეოლოგიური ექსპედიციის ინჟინერ-გეოლოგი. 80-იანი წლების დასაწყისიდან საქართველოს ეროვნულ-განმათავისუფლებელი მოძრაობის მონაწილე; 1990-1991 წლებში საქართველოს რესპუბლიკის უზენაესი საბჭოს წევრი საარჩევნო ბლოკ „მრგვალი მაგიდა - თავისუფალი საქართველოდან“, კულტურის, განათლებისა და მეცნიერების კომისიის წევრი; ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). 1991 წლის 2 აგვისტოს საქართველოს რესპუბლიკის უზენაესი საბჭოს თავმჯდომარის დადგენილებით ვადამდე შეუწყდა დეპუტატობის მანდატი. 1996-1997 წლებში იყო თბილისის საერთაშორისო ურთიერთობების ინსტიტუტის პედაგოგი. 1997 წლიდან არის ადვოკატი. 2002-2007 წლებში არასამთავრობო ორგანიზაცია „წამების მსხვერპლთა რეაბილიტაციის ცენტრის“ იურისტი. საქართველოს საკონსტიტუციო სასამართლოს მიწვეული სპეციალისტი (2006). 2010 წლიდან იურიდიული კომპანია „პროცესის“ პარტნიორი, დირექტორი; 2012-2014 წლებში სისხლის სამართლის რეფორმების განმახორციელებელი უწყებათაშორისი საკოორდინაციო საბჭოს სისხლის სამართლის კანონმდებლობის სამუშაო ჯგუფის თანამომხსენებელი. 2005 წელს დასახელებული იყო წლის საუკეთესო ადვოკატად. იოსებ ბარათაშვილი (პოლიტიკოსი) — საქართველოს ბიოგრაფიული ლექსიკონი იოსებ (სოსო) ბარათაშვილი — საქართველოს პარლამენტის ოფიციალური საიტი
თენგიზ ბარამიძე

თენგიზ ბარამიძე (დ. 8 აგვისტო, 1934, ფოთი — გ. 13 აპრილი, 2010) — ქართველი ექიმი, პოლიტიკოსი. 1959 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი. 1959 წლიდან ეწეოდა სამედიცინო საქმიანობას. 1972 წელს დაინიშნა გასტრო-ენტეროლოგიური კაბინეტის გამგედ. აქტიურად იყო ჩართული საქართველოს ეროვნულ-განმათავისუფლებელი მოძრაობაში. საქართველოს რესპუბლიკის უზენაესი საბჭოს წევრი: მაჟორიტარი, ფოთის საარჩევნო ოლქი, ჰუმანიტარულ და სოციალურ საკითხთა კომისიის წევრი (1991-1992). ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). თენგიზ ბარამიძე — საქართველოს ბიოგრაფიული ლექსიკონი თენგიზ ბარამიძე — საქართველოს პარლამენტის ოფიციალური საიტი
მელს ბდოიანი

მელს ბდოიანი (დ. 25 აპრილი, 1947, ნინოწმინდა) — ქართველი იურისტი, პოლიტიკოსი. 1971 წელს დაამთავრა სსრკ შინაგან საქმეთა სამინისტროს ერევნის სპეციალური სკოლა და სსრკ შინაგან საქმეთა სამინისტროს როსტოვის მილიციის სკოლა. 1973-1989 წლებში მუშაობდა შინაგან საქმეთა სამინისტროს სისტემაში, სხვადასხვა დროს იყო ნინოწმინდის რაიონის შინაგან საქმეთა განყოფილების უფროსი, სახალხო დეპუტატთა ნინოწმინდის რაიონის აღმასკომის თავმჯდომარე, ნინოწმინდის რაიონის გამგებელი; იყო საქართველოს რესპუბლიკის უზენაესი საბჭოს წევრი: ბოგდანოვკის საარჩევნო ოლქიდან, თავდაცვის, ეროვნული უშიშროებისა და მართწესრიგის კომისიის წევრი (1990-1991); ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). 1995-1999 წლებში საქართველოს მე-4 მოწვევის პარლამენტის მაჟორიტარი დეპუტატი N41 ნინოწმინდის საარჩევნო ოლქიდან, საკონსტიტუციო, იურიდიულ საკითხთა და კანონიერების კომიტეტის წევრი. დაჯილდოებულია I, II, III ხარისხის მედლებით „უმწიკვლო სამსახურისთვის“ და „ხანძრის დროს თავდადებისთვის“. მელს ბდოიანი — საქართველოს ბიოგრაფიული ლექსიკონი მელს ბდოიანი — საქართველოს პარლამენტის ოფიციალური საიტი მელს ბდოიანი — საქართველოს პარლამენტის ოფიციალური საიტი ( IV მოწვევა)
თენგიზ ბეჟაშვილი

თენგიზ ბეჟაშვილი (დ. 19 თებერვალი, 1948, სიღნაღი — გ. 28 აპრილი, 2022) — ქართველი იურისტი, პოლიტიკოსი. 1977 წელს დაამთავრა თბილისის სახელმწიფო უნივერსიტეტის იურიდიული ფაკულტეტი. 1966 წლიდან სხვადასხვა ორგანიზაცია-დაწესებულებებში იყო დამხმარე მუშა, დურგალი, მღებავი; 1977 წლიდან სიღნაღის რაიონის სოფლის მეურნეობის სამმართველოს იურიდიული ჯგუფის უფროსი, 1978 წლიდან ამავე რაიონის იურიდიული კონსულტაციის ადვოკატი. საქართველოს რესპუბლიკის უზენაესი საბჭოს წერი: მაჟორიტარი, სიღნაღის საარჩევნო ოლქი, საქართველოს სახალხო ფრონტი, იურიდიული კომისიის, თავდაცვის, ეროვნული უშიშროებისა და მართლწესრიგის კომისიის წევრი. ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). 2003–2004 წლებში იყო სიღნაღის საკრებულოს თავმჯდომარე. როგორც საუკეთესო ადვოკატი დაჯილდოებულია ლუარსაბ ანდრონიკაშვილის სახელობის ორდენით. თენგიზ ბეჟაშვილი — საქართველოს ბიოგრაფიული ლექსიკონი თენგიზ ბეჟაშვილი — საქართველოს პარლამენტის ოფიციალური საიტი
ბესარიონ ბიბინეიშვილი

ბესარიონ ბიბინეიშვილი (დ. 18 აპრილი, 1964, ბათუმი — გ. 2015, თბილისი) — ქართველი ექიმი, პოლიტიკოსი. 1990 წელს დაამთავრა თბილისის სახელმწიფო სამედიცინო ინსტიტუტი. 1981–1982 წლებში მუშაობდა თბილისის სახელმწიფო სამედიცინო ინსტიტუტის მელიფტედ, 1990 წლიდან ამავე ინსტიტუტის ინტერნატურის ექიმი-ნევროპათოლოგი. საქართველოს რესპუბლიკის პირველი მოწვევის უზენაესი საბჭოს წევრი: საარჩევნო ბლოკი „მრგვალი მაგიდა-თავისუფალი საქართველო“, საქართველოს ეროვნულ-ქრისტიანული პარტია, ჰუმანიტარულ და სოციალურ საკითხთა კომისიის წევრი (1990–1991); ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). ბესარიონ ბიბინეიშვილი — საქართველოს ბიოგრაფიული ლექსიკონი ბესარიონ ბიბინეიშვილი — საქართველოს პარლამენტის ოფიციალური საიტი
ბანკნოტი

ბანკნოტი, იგივე ბანკის ბილეთი — ფულის საკრედიტო ნიშანი, რომელსაც უშვებს საემისიო ბანკი და რომელიც ცვლის ლითონის ფულს მიმოქცევაში. ბანკის ბილეთი წარმოიშვა ფულის, როგორც გადახდის საშუალების, განვითარებასთან ერთად; წარმოებისა და საქონელბრუნვის ზრდასთან ერთად ლითონის ფულის ნაცვლად ნაწილობრივ იყენებდნენ კომერციულ თამასუქს, რომელიც თანდათან შეცვალა ბანკის ბილეთმა. ბანკის ბილეთს უშვებდა თითქმის ყველა ბანკი; ბანკის ბილეთის რეგულირებული ემისია სახელმწიფოს მიერ ინგლისის ბანკის დაარსებით 1694 წელს დაიწყო. 1833 წელს ბანკის ბილეთი ინგლისის ეროვნულ ფულად გადაიქცა და გადახდის საშუალების კანონიერი უფლება მოიპოვა. საფრანგეთში ბანკის ბილეთი ეროვნული ფულის ნიშნად გადაიქცა 1800-1803 წლებში; გერმანიაში (პრუსიაში) – 1846 წელს და ნიდერლანდელებში – 1814-1830 წლებში. ბანკის ბილეთი ოქროზე გადასახურდავებელი ვალდებულებაა. ბანკის ბილეთის ოქროზე გადახურდავება კერძო პირს არ შეუძლია. Shishanov V. The Assignats of 1802-1803 დაარქივებული 2010-07-13 საიტზე Wayback Machine. ქსე, ტ. 2, გვ. 193-194, თბ., 1977
მაინის ფრანკფურტის მუსიკისა და საშემსრულებლო ხელოვნების უმაღლესი სკოლა

მაინის ფრანკფურტის მუსიკისა და საშემსრულებლო ხელოვნების უმაღლესი სკოლა (გერმ. Hochschule für Musik und Darstellende Kunst Frankfurt am Main) — სახელმწიფო უმაღლესი სკოლა მუსიკის, თეატრისა და ცეკვის დარგებში. უმაღლესი სკოლა ერთადერთი სპეციალური სამუსიკო უმაღლესი სასწავლებელია ჰესენის ფედერალურ მხარეში. უმაღლეს სასწავლებელში სტუდენტები ეუფლებიან ინსტრუმენტულ და ვოკალურ ხელოვნებას, ასევე მუსიკის პედაგოგიკას, გარდა ამისა საკომპოზიციო და სადირიჟორო ხელოვნებებს და საეკლესიო მუსიკას. უმაღლეს სკოლაში არსებობს ასევე მუსიკალური თეატრის, სამსახიობო ხელოვნებისა და ცეკვის მიმართულებები. მაინის ფრანკფურტის მუსიკისა და საშემსრულებლო ხელოვნების უმაღლესი სკოლას გააჩნია საპრომოციო უფლება მუსიკისმცოდნეობის და მუსიკის პედაგოგიკის დარგებში. Peter Cahn: Das Hoch'sche Konservatorium in Frankfurt am Main (1878–1978). Frankfurt am Main 1979. Sommersemester 1947 bis Wintersemester 1966/7. Typoskript im Archiv der Hochschule für Musik und Darstellende Kunst. Peter Cahn: Chronik eines halben Jahrhunderts. Die Frankfurter Musikhochschule 1947–1997. წიგნში: 50jähriges Jubiläum der Hochschule für Musik und Darstellende Kunst Frankfurt am Main nach der Wiedereröffnung 1947. Frankfurt am Main 1997. ↑ 1.00 1.01 1.02 1.03 1.04 1.05 1.06 1.07 1.08 1.09 1.10 1.11 1.12 1.13 1.14 1.15 1.16 1.17 1.18 1.19 1.20 1.21 1.22 1.23 Statistisches Bundesamt Deutschland - GENESIS-Online <a href="https://wikidata.org/wiki/Track:Q110063591"></a> ↑ https://www.hrk.de/mitglieder/mitgliedshochschulen/kunst-und-musikhochschulen/ ↑ https://die-deutschen-musikhochschulen.de/mitglieder/frankfurt
ზვიად ბოკუჩავა

ზვიად ბოკუჩავა (დ. 28 ნოემბერი, 1959, თბილისი) — ქართველი ექიმი, პოლიტიკოსი. 1983 წელს დაამთავრა ქ. ჩიტას სახელმწიფო სამედიცინო ინსტიტუტის (რუსეთის ფედერაცია) სამკურნალო ფაკულტეტი და ასპირანტურა. 1983-1984 წლებში იყო ქ. თბილისის პირველი კლინიკური საავადმყოფოს ექიმი. 1984 წლიდან იყო თერმულ დაზიანებათა რესპუბლიკური სამეცნიერო პრაქტიკული ცენტრის ექიმი- ორდინატორი, სანიტარიული ავიაციის ექიმი-კონსულტანტი. საქართველოს რესპუბლიკის პირველი მოწვევის უზენაესი საბჭოს წევრი: მაჟორიტარი, თიანეთის საარჩევნო ოლქი, საარჩევნო ბლოკი „მრგვალი მაგიდა-თავისუფალი საქართველო“, ქართველ ტრადიციონალისტთა კავშირი, კანონმდებლობისა და კანონიერების დაცვის კომისიის წევრი; საქართველოს სახელმწიფო უშიშროების დეპარტამენტის თავმჯდომარის პირველი მოადგილე (1991) და საქართველოს სახელმწიფოს უშიშროების საბჭოს მდივანი (1991). ხელი აქვს მოწერილისაქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). ზვიად ბოკუჩავა — საქართველოს ბიოგრაფიული ლექსიკონი ზვიად ბოკუჩავა — საქართველოს პარლამენტის ოფიციალური საიტი
იური ბურკაძე

იური ბურკაძე (დ. 27 აგვისტო, 1946, სოფ. ტობანიერი, ვანის რაიონი) — ქართველი მეცნიერი, კიბერნეტიკოსი, პოლიტიკოსი. 1969 წელს დაამთავრა თბილისის სახელმწიფო უნივერსიტეტის კიბერნეტიკა-ინფორმატიკის ფაკულტეტი. 1969-1985 წლებში იყო საქართველოს რესპუბლიკის მეცნიერებათა აკადემიის კიბერნეტიკის ინსტიტუტის უმცროსი მეცნიერ-თანამშრომელი; 1985 წლიდან თბილისის ივანე ჯავახიშვილის სახელობის სახელმწიფო უნივერსიტეტის ფიზიკური კიბერნეტიკის პრობლემური ლაბორატორიის მეცნიერ-თანამშრომელი; 1990-1991 წლებში იყო საქართველოს რესპუბლიკის უზენაესი საბჭოს წევრი: მაჟორიტარი, ვანის საარჩევნო ოლქი, საარჩევნო ბლოკი „მრგვალი მაგიდა-თავისუფალი საქართველო“, საქართველოს ჰელსინკის კავშირი, მეცნიერებისა და განათლების კომისიის, ეკონომიკური რეფორმების კომისიის წევრი. ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). იური ბურკაძე — საქართველოს ბიოგრაფიული ლექსიკონი იური ბურკაძე — საქართველოს პარლამენტის ოფიციალური საიტი დაარქივებული 2020-10-19 საიტზე Wayback Machine.
ნემო ბურჭულაძე

ნემო ბურჭულაძე (დ. 23 თებერვალი, 1946, სოფ. ერთაწმინდა, კასპის რაიონი) — ქართველი ინჟინერი, პედაგოგი, პოლიტიკოსი. 1972 წელს დაამთავრა საქართველოს პოლიტექნიკური ინსტიტუტის სატრანსპორტო ფაკულტეტი. 1972-1990 წლებში ეწეოდა საინჟინრო-საპროექტო და პედაგოგიურ საქმიანობას, იყო მიწათმოწყობის რესპუბლიკური ინსტიტუტის „საქსახმიწპროექტის“ მთავარი ინჟინერი. 1990-1991 წლებში საქართველოს რესპუბლიკის უზენაესი საბჭოს წევრი: ეროვნული ფრონტი-რადიკალური კავშირი, უზენაესი საბჭოს თავმჯდომარის მოადგილე, პრეზიდიუმის წევრი, საარჩევნო ბლოკი „მრგვალი მაგიდა-თავისუფალი საქართველო“. ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). ნემო ბურჭულაძე — საქართველოს ბიოგრაფიული ლექსიკონი ნემო ბურჭულაძე — საქართველოს პარლამენტის ოფიციალური საიტი დაარქივებული 2020-10-20 საიტზე Wayback Machine. ნემო ბურჭულაძე დამოუკიდებლობის აღდგენიდან 30 წლის შემდეგ
მანანა გაბაშვილი

მანანა გაბაშვილი (დ. 23 თებერვალი, 1945, თბილისი) — ქართველი ისტორიკოსი, მეცნიერი, პოლიტიკოსი. 1968 წელს დაამთავრა თბილისის სახელმწიფო უნივერსიტეტის აღმოსავლეთმცოდნეობის ფაკულტეტი და ასპირანტურა 1971 წელს. 1972-1990 წლებში ეწეოდა საქართველოს რესპუბლიკის მეცნიერებათა აკადემიის გიორგი წერეთლის სახელობის აღმოსავლეთმცოდნეობის ინსტიტუტის წამყვანი მეცნიერ-თანამშრომელი, ამავე ინსტიტუტის ახალგაზრდა მეცნიერ მუშაკთა და ასპირანტთა საბჭოს თავმჯდომარე, ახალგაზრდა აღმოსავლეთმცოდნეთა სამეცნიერო ჟურნალის „ჯევან მარდის“ რედაქტორი. საქართველოს რესპუბლიკის უზენაესი საბჭოს წევრი: საარჩევნო ბლოკი „მრგვალი მაგიდა-თავისუფალი საქართველო“, საქართველოს ეროვნულ-ლიბერალური კავშირი, საგარეო ურთიერთობათა კომისიის წევრი, აღმოსავლეთის ქვეყნებთან ურთიერთობის ქვეკომისიის თავმჯდომარე. ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). ისტორიის მეცნიერებათა დოქტორი. თბილისის ივანე ჯავახიშვილის სახელობის სახელმწიფო უნივერსიტეტის ლექტორი. მანანა გაბაშვილი — საქართველოს ბიოგრაფიული ლექსიკონი მანანა გაბაშვილი — საქართველოს პარლამენტის ოფიციალური საიტი
ბიმეტალიზმი

ბიმეტალიზმი — ფულადი სისტემა, რომლის პირობებში საყოველთაო ეკვივალენტის როლი კანონმდებლობით მიკუთვნებული აქვს ორ კეთილშობილ ლითონს — ოქროსა და ვერცხლს. ორივე ლითონისაგან მოჭრილი მონეტები შეუზღუდავად ასრულებენ ფულის ყველა ფუნქციას თანაბარი პირობებით. ბიმეტალიზმი, როგორც ფულადი სისტემა, შუა საუკუნეებში დამკვიდრდა; ცნობილია მისი ორი სახეობა: პარალელური ვალუტის სისტემა და ორმაგი ვალუტის სისტემა. პარალელური ვალუტის სისტემის არსებობისას ოქროსა და ვერცხლის ფასების შეფარდება (პარიტეტი) მყარდება სტიქიურად, მათი საბაზრო ღირებულების შესაბამისად. ეს სისტემა ახასიათებდა ადრეულ პერიოდს. იგი მოუხერხებელი იყო ანგარიშსწორებისათვის, რადგან ოქროსა და ვერცხლის თანაფარდობა და ე. ი., საქონელთა ფასები სისტემატურად იცვლებოდა. ორმაგი ვალუტის სისტემის არსებობის პირობებში კი პარიტეტს ოქროსა და ვერცხლს შორის აწესებდა მთავრობა; მაგ., ევროპის ქვეყნებში 1865 წელს ეს თანაფარდობა შეადგენდა 1 : 15,5. ბიმეტალიზმი არ პასუხობს განვითარებული სასაქონლო წარმოების მოთხოვნებს და ეწინააღმდეგება ფულის ბუნებას, რომელიც მოწოდებულია შეასრულოს საქონელთა საყოველთაო ეკვივალენტის როლი. ბიმეტალიზმის წინააღმდეგობრივმა ხასიათმა და მერყეობამ, ასევე ვერცხლის წარმოების ზრდამ და აქედან გამომდინარე მისი ღირებულების შემცირებამ (ვერცხლისა და ოქროს შეფარდება იყო 1880წ. – 1 : 18, 1907 წ. – 1 : 40) და სხვა ფაქტორებმა XIX საუკუნის დასასრულიდან ოქროს მონომეტალიზმზე გადასვლა გამოიწვია. ქართული საბჭოთა ენციკლოპედია, ტ. 2, თბ., 1977. — გვ. 373–374. The Bimetallic Standard Speeches before the 51st Congress (1889-1891)(ეკონომიკური კვლევების ფედერალური სარეზერვო საარქივო სისტემა). Speeches before the 52nd Congress (1891-1893) (ეკონომიკური კვლევების ფედერალური სარეზერვო საარქივო სისტემა). Speeches before the 53rd Congress (1893-1895) (ეკონომიკური კვლევების ფედერალური სარეზერვო საარქივო სისტემა).
ძარის ტრაგედია

ძარის ტრაგედია — 1992 წლის 20 მაისს (საქართველოს ტერიტორიაზე კონსტიტუციური ხელისუფლების არარსებობის პერიოდში) ჯავა-ცხინვალის დამაკავშირებელ მონაკვეთზე სოფელ ძარის გზაზე მომხდარი შემთხვევა, რომლის დროსაც სატვირთო ავტომობილში დაუდგენელი შეიარაღებული დაჯგუფების მიერ ჩაიცხრილა ჩრდილოეთ ოსეთში მიმავალი ეთნიკური ოსი მშვიდობიანი მოსახლეობა. მოვლენას 33 ადამიანი ემსხვერპლა, მათ შორის, ქალები და ბავშვები, 16 ადამიანი კი, დაშავდა. შემთხვევა მოხდა სამაჩაბლოს ომის დროს, მას შემდეგ, რაც სამხრეთ ოსეთმა 1990 წლის სექტემბერში გამოაცხადა „დამოუკიდებლობა“ საქართველოსგან და დაიწყო ქართული მოსახლეობის განდევნა რეგიონიდან. 23 მაისს საქართველოს პროკურატურამ ძიების მესამე დღეს განაცხადა, რომ ოსური მხარე ხელს უშლიდა გამოძიებას, მტკიცებულებების მოპოვებას, გვამებსა და შემთხვევის ადგილთან გამოძიების ორგანოების წვდომას, რაც საფუძველს ქმნის იმის ფიქრის, რომ ოსები „არ იყვნენ დაინტერესებული სიმართლის დადგენაში“. ქართულ-ოსური კონფლიქტი ↑ ВЛАДИМИР Ъ-МИРОШНИЧЕНКО (01.06.1992). „Погибшие беженцы перекрыли газопровод“ (რუსული). Журнал «Власть». დაარქივებულია ორიგინალიდან — 2016-11-30. ციტირების თარიღი: 2010-06-30. შეამოწმეთ თარიღის პარამეტრი |date=-ში (დახმარება) ძარის ტრაგედია - “თუ გვინდა რომ სახელმწიფო ვიყოთ, ეს ტრაგედია უნდა გამოვიძიოთ“ დაარქივებული 2020-05-20 საიტზე Wayback Machine. რა მოხდა 1992 წლის 20 მაისს ?-ოსი ლტოლვილების დახვრეტა ძარის გზაზე ძარის ტრაგედიიდან 28 წელი გავიდა „ზარის ტრაგედიიდან“ 27 წელი გადის - ცხინვალში ორი დღით გზას ჩაკეტავენ
იოკო კანო

იოკო კანო (დ.18 მარტი (19 მარტი), 1994 (1993), იაპონია) — იაპონელი კომპოზიტორი, პიანისტი და მუსიკოსი. დაიბადა მიაგის პრეფექტურის ქალაქ სენდაიში. ცნობილია როგორც ვიდეო თამაშების, ანიმეების, ტელესერიალებისა და რეკლამების მუსიკის შემქმნელი. იოკო კანოს ინტერვიუ შემოქმედება დაარქივებული 2021-11-18 საიტზე Wayback Machine. ↑ https://www.imdb.com/name/nm0437819/ ↑ https://web.archive.org/web/20080201105609/http://www.animemagazine.ru/07.01/persona/ ↑ http://animemanga.ru/Biographies/kanno.shtml ↑ https://www.imdb.com/name/nm0437819/bio
კელასური 2

კელასური 2 — სოფელი საქართველოში, აფხაზეთის ავტონომიურ რესპუბლიკაში, გულრიფშის მუნიციპალიტეტში (წებელდის თემი). მდებარეობს აფხაზეთის ქედის სამხრეთ კალთაზე, მდინარე კელასურის ხეობაში. ზღვის დონიდან 8000 მ, გულრიფშიდან 50 კმ. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი. ენციკლოპედია „საქართველო“, ტ. 4, თბ., 2018. — გვ. 617.
აკიფ გასანოვი

აკიფ გასანოვი (დ. 5 ნოემბერი, 1952, ქ. მარნეული) — პედაგოგი, პოლიტიკოსი, ფიზიკოსი. 1973 წელს დაამთავრა აზერბაიჯანის სახელმწიფო პედაგოგიური ინსტიტუტის ფიზიკის ფაკულტეტი (ქ. ბაქო). 1973-1999 წლებში ეწეოდა პედაგოგიურ საქმიანობას: 1973-1983 წლებში მარნეულის 70-ე პროფტექნიკური სასწავლებლის პედაგოგი, 1983-1989 წლებში მარნეულის სახალხო დეპუტატთა საქალაქო საბჭოს აღმასკომის ინსტრუქტორი; 1992 წელს მარნეულის გამგებლის მოადგილე. 1990-1991 წლებში საქართველოს რესპუბლიკის უზენაესი საბჭოს წევრი: მაჟორიტარი, არჩეული მარნეულის N45 საარჩევნო ოლქიდან, ჰუმანიტარულ და სოციალურ საკითხთა კომისიის წევრი, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). აკიფ გასანოვი — საქართველოს ბიოგრაფიული ლექსიკონი აკიფ გასანოვი — საქართველოს პარლამენტის ოფიციალური საიტი
შოთა გაფრინდაშვილი

შოთა გაფრინდაშვილი (დ. 12 მაისი, 1959, ქ. ჭიათურა) — ქართველი ისტორიკოსი, პოლიტიკოსი. 1987 წელს დაამთავრა თბილისის სახელმწიფო უნივერსიტეტის ისტორიის ფაკულტეტი. 1976 წლიდან „ჭიათურმანგანუმის“ შუქრეთის მაღაროთა სამმართელოს მუშა, 1987 წლიდან ქ. ჭიათურის სახალხო ფრონტის გამგეობის თავმჯდომარე. 1987-1993 წლებში ეწეოდა პედაგოგიურ საქმიანობას. 1990-1991 წლებში იყო საქართველოს რესპუბლიკის უზენაესი საბჭოს წევრი: მაჟორიტარი, ჭიათურის საარჩევნო ოლქი, საქართველოს სახალხო ფრონტი, ჰუმანიტარულ და სოციალურ საკითხთა კომისიის წევრი. ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). შოთა გაფრინდაშვილი — საქართველოს ბიოგრაფიული ლექსიკონი შოთა გაფრინდაშვილი — საქართველოს პარლამენტის ოფიციალური საიტი
გივი გაჩეჩილაძე (მრავალმნიშვნელოვანი)

გივი გაჩეჩილაძე შეიძლება აღნიშნავდეს: გივი გაჩეჩილაძე — ლიტერატურათმცოდნე, მთარგმნელი გივი გაჩეჩილაძე — კომპოზიტორი გივი გაჩეჩილაძე — საქართველოს რესპუბლიკის პირველი მოწვევის უზენაესი საბჭოს წევრი
აზერბაიჯანის პრეზიდენტი

აზერბაიჯანის პრეზიდენტი — აზერბაიჯანის რესპუბლიკის სახელმწიფო მეთაური. წარმოადგენს აზერბაიჯანის სახელმწიფოს ქვეყნის შიგნით და მის ფარგლებს გარეთ, აერთიანებს აზერბაიჯანის ხალხის ერთიანობას, არის აზერბაიჯანის სახელმწიფოს დამოუკიდებლობისა და ტერიტორიული მთლიანობის გარანტი. აირჩევა 7 წლის ვადით პირდაპირი და საყოველთაო არჩევნების გზით. იგი ამავე დროს არის ქვეყნის შეიარაღებული ძალების მთავარსარდალი. მთავარი სტატია: არჩევნები და რეფერენდუმები აზერბაიჯანში. პრეზიდენტად შეიძლება იყოს არჩეული კანდიდატი, რომელიც: არის აზერბაიჯანის მოქალაქე; აქვს ხმის მიცემის უფლება; 10 წელზე მეტია ცხოვრობს აზერბაიჯანში; აქვს უმაღლესი განათლება; არ გააჩნია ორმაგი მოქალაქეობა და მოვალეობები სხვა სახელმწიფოს წინაშე; არ იყო ნასამართლევი მძიმე დანაშაულისთვის. აზერბაიჯანის რესპუბლიკის კონსტიტუციის თანახმად, პრეზიდენტი აირჩევა 7 წლის ვადით პირდაპირი, თანაბარი და საყოველთაო საარჩევნო უფლების საფუძველზე, პირადი, თავისუფალი და ფარული კენჭისყრით. პრეზიდენტად ინიშნება ის კანდიდატი, რომელმაც ამომრჩეველთა ხმების ნახევარზე მეტმა მოიპოვა. საპრეზიდენტო არჩევნების შედეგები ოფიციალურად ქვეყნდება 14 დღის განმავლობაში აზერბაიჯანის საკონსტიტუციო სასამართლოს მიერ. აზერბაიჯანის რესპუბლიკის პრეზიდენტის ინაუგურაცია არის აზერბაიჯანის ახლად არჩეული პრეზიდენტის თანამდებობაზე დანიშვნის ცერემონია. არჩეული პრეზიდენტის აზერბაიჯანის საკონსტიტუციო სასამართლოს დადასტურებიდან 3 დღის განმავლობაში ინაუგურაციის ცერემონია ტარდება და პრეზიდენტი ფიცს დებს. პრეზიდენტი უდგებათავისი უფლებამოსილების განხორციელებას ფიცის მიღების დღეს. 1993 წელს პირველად გაიმართა აზერბაიჯანის რესპუბლიკის პრეზიდენტის ინაუგურაციის ცერემონია . მთავარი სტატია: აზერბაიჯანის პრეზიდენტის შტანდარტი. აზერბაიჯანის რესპუბლიკის პრეზიდენტის შტანდარტი — კვადრატული ორმხრიანი ცალმხრივი ქსოვილი, რომელიც შედგება სამი თანაბრად ფართო ჰორიზონტალური ზოლისაგან. ზოლის ფერები აზერბაიჯანის დროშის ფერებშია. საპრეზიდენტო შტანდარტის ორიგინალი ინახება პრეზიდენტის სასახლეში. საპრეზიდენტო შტანდარტი დამტკიცდა აზერბაიჯანის რესპუბლიკის პრეზიდენტის 2008 წლის 15 სექტემბრის ბრძანებულებით, როგორც პრეზიდენტის ოფიციალური სიმბოლო. აზერბაიჯანის რესპუბლიკაში პირველი საპრეზიდენტო არჩევნები 1991 წლის 8 სექტემბერს შედგა, 18 ოქტომბრის აზერბაიჯანის რესპუბლიკის დამოუკიდებლობის შესახებ აქტის მიღებამდე ცოტა ხნით ადრე. აზერბაიჯანის ისტორიის ქრონოლოგია აზერბაიჯანის პრეზიდენტები ↑ Президент Азербайджана сможет избираться неограниченно на 7-летний срок - euronews.com ↑ 2.0 2.1 КОНСТИТУЦИЯ АЗЕРБАЙДЖАНСКОЙ РЕСПУБЛИКИ ↑ Избирательный кодекс Азербайджанской Республики ↑ 15 сентября Президент Ильхам Алиев подписал Указ о штандарте (флаге) Президента Азербайджанской Республики - azertag.az
ეკონომისტი (მრავალმნიშვნელოვანი)

ეკონომისტი შეიძლება აღნიშნავდეს: ეკონომისტი —ინგლისურენოვანი ჟურნალი ეკონომისტი — ქართულენოვანი ჟურნალი
ტარიელ გელანტია

ტარიელ გელანტია (დ. 18 მარტი, 1951, ხობი — გ. 17 ოქტომბერი, 2019) — ქართველი ეკონომისტი, მეცნიერი, პოლიტიკოსი. ეკონომიკის მეცნიერებათა დოქტორი. დაამთავრა თბილისის სახელმწიფო უნივერსიტეტის ეკონომიკის ფაკულტეტი. 1978-1990 წლებში ეწეოდა სამეცნიერო-პედაგოგიურ მოღვაწეობას თბილისის სახელმწიფო უნივერსიტეტში, იყო პოლიტიკური ეკონომიკის კათედრის ასისტენტი, დოცენტი. 1983-1990 წლებში მუშაობდა შეთავსებით ჟურნალ „ეკონომისტის“ განყოფილების გამგე. 1990-1991 წლებში იყო საქართველოს უზენაესი საბჭოს წევრი: მაჟორიტარი, ხობის საარჩევნო ოლქი, პრეზიდიუმის წევრი, საფინანსო-საბიუჯეტო კომისიის თავმჯდომარე (1991-1992). ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). ტარიელ გელანტია — საქართველოს ბიოგრაფიული ლექსიკონი ტარიელ გელანტია — საქართველოს პარლამენტის ოფიციალური საიტი
თამაზ გველესიანი

თამაზ გველესიანი (დ. 10 მაისი, 1956, სოფ. თეთრაწყარო, ხარაგაულის რაიონი) — ქართველი ინჟინერი, პოლიტიკოსი. 1982 წელს დაამთავრა საქართველოს პოლიტექნიკური ინსტიტუტის სატრანსპორტო ფაკულტეტი. 1982-1988 წლებში მუშაობდა სამშენებლო ორგანიზაციებში სხვადასხვა თანამდებობებზე. წმინდა ილია მართლის საზოგადოების გამგეობის წევრი, პოლიტიკური ბლოკის — „მრგვალი მაგიდა — თავისუფალი საქართველოს“ ერთ-ერთი დამფუძნებელი (1990). 1990-1991 წლებში იყო საქართველოს რესპუბლიკის პირველი მოწვევის უზენაესი საბჭოს წევრი: საარჩევნო ბლოკი „მრგვალი მაგიდა-თავისუფალი საქართველო“, მაჟორიტარი, N125 ახალგორის საარჩევნო ოლქი, მრეწველობის, ენერგეტიკის, ტრანსპორტისა და კავშირგამბულობის კომისიის წევრი. იყო საქართველოს რესპუბლიკის ვაჭრობის მინისტრი. თამაზ გველესიანი — საქართველოს ბიოგრაფიული ლექსიკონი თამაზ გველესიანი — საქართველოს პარლამენტის ოფიციალური საიტი
დემონეტიზაცია

დემონეტიზაცია (დე... და მონეტა), სახელმწიფო ხელისუფლების მიერ მონეტისათვის მიმოქცევისა და გადახდის საშუალებათა კანონიერი ფუნქციის ჩამორთმევა. მონეტის ხმარებიდან ამოღება, რასაც განაპირობებს რემედიუმის მკვეთრი გადახრა. მონეტა, რომელმაც დემონეტიზაცია განიცადა, თავის ღირებულებას ინარჩუნებს მხოლოდ მასში შემავალი ლითონის (წონის მიხედვით) ღირებულების რაოდენობით. დემონეტიზაცია ჩვეულებრივ, ფულის სისტემის შეცვლის დროს ტარდება; მაგ., მონეტის ლითონის გაუფასურებისა და სხვა სავალუტო ლითონზე გადასვლისას. ქსე, ტ. 3, გვ. 467, თბ., 1978